অসহযোগ আন্দোলন আরো গতিশীলতা এনে দেয় পাকিস্তানি অস্ত্রবাহী সোয়াত জাহাজ। ‘অসহযোগ আন্দোলনের সময় সারা দেশের মতো আমাদের এলাকার পরিবেশও ছিল উত্তাল। আমাদের কলোনি, বন্দর, ডক ইয়ার্ডসহ সব জায়গায় প্রতিদিন সকাল থেকে সন্ধ্যা পর্যন্ত কোনো না কোনো কর্মসূচি লেগেছিল। ছিল নাটক, গণসংগীতের মাধ্যমে গণজাগরণমূলক অনুষ্ঠানও। বন্দর ভবনের বিপরীতে বর্তমান শিপিং করপোরেশন ভবনের জায়গাটি তখন ছিল খালি মাঠ। ওই মাঠে জনসভা হতো।’ (চোখে দেখা ৭১’, পৃষ্ঠা ৫১-৫২)।